Id-Deċiżjoni tal-Kummissjoni
tal-5 ta' Diċembru 2003
dwar miżuri ta' protezzjoni kontra l-blue tongue fl-importazzjoni ta' ċerti annimali, kif ukoll il-likwidu seminali, l-ova u l-embrijoni tagħhom mill-Albanija u l-Ex Repubblika Jugoslava tal-Maċedonja u s-Serbja u l-Montenegro
(notifikata bid-dokument numru K(2003) 4526)
(Test b'relevanza għaż-ŻEE)
(2003/845/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat id-Direttiva tal-Kunsill 91/496/KEE tal-15 ta' Lulju 1991 fejn hemm imniżżla l-principji li jirregolaw l-organizzazzjoni tal-kontroll veterinarju fuq dawk l-Annimali li ser jidħlu fil-Komunità minn pajjiżi terzi u jemendaw Direttiva 89/662/KEE, 90/425/KEE u 90/675/KEE [1], b'mod partikolari l-Artikolu 18 tagħha,
Billi:
(1) Bid-Deċiżjoni tal-Kummissjoni 2001/706/EC tas-27 Settembru 2001 li tirrigwarda l-miżuri ta' protezzjoni kontra l-blue tongue fl-importazzjoni ta' ċerti annimali kif ukoll il-prodotti tagħhom li ġejjin mill-Albanija, il-Bulgarija, l-Ex Repubblika tal-Macedonja u r-Repubblika Federali tal-Jugoslavja [2], ġiet projbita l-importazzjoni, minn dawn il-pajjiżi terzi, ta' l-ispeċi kollha ta' annimali ħajjin li huma suxxettibli għall-marda tal-Blue tongue (l-annimali kollha li jixtarru), wara li kien hemm avviżi tat-tifiqigħa tal-Blue tongue.
(2) Fuq il-bażi ta' l-informazzjoni riċevuta, il-Bulgarija tista' issa titqies bħala Stat liberu mill-'blue tongue'. Izda, m'hemmx tibdil fis-sitwazzjoni ta' l-Albanija, l-Ex Repubblika Jugoslava tal-Maċedonja u Serbja u Montenegro (l-ex Jugoslavja).
(3) Sabiex ikun hemm kjarezza fil-liġijiet Komunitarji, Deċiżjoni Nru 2001/706/KE għandha għalhekk tiġi mħassra u din id-Deċiżjoni għandha tieħu postha.
(4) Il-miżuri li ttieħdu f'din id-Deċiżjoni huma konformi ma' l-opinjoni tal-Kumitat Permanenti tal-Katina Alimentari u s-saħħa ta' l-Annimali,
ADOTTAT DIN ID-DECIZJONI:
Artikolu 1
1. L-Istati Membri m'għandhomx jawtorizzaw id-dhul ta' ċerti annimali ħajjin li huma suxxettibbli għall-'blue tongue' mill-Albanija jew li jgħaddu mill-Albanija, l-Ex Repubblika tal-Maċedonja u s-Serbja u l-Montenegro.
2. L-Istati Membri ma jistgħux jawtorizzaw d-dħul ta' likwidu seminali, ova u embrijoni li huma suxxettibbli għall-'blue tongue' mill-Albanija, l-Ex Repubblika Jugoslava tal-Macedonja u s-Serbja u l-Montenegro.
Artikolu 2
1. B'deroga mill-Artikolu 1(1) l-Istati Membri jistgħu jawtorizzaw id-dħul ta' speċi t'annimali ħajjin suxxettibbli għall-'blue tongue' li għaddew fi transitu mill-Albanija, l-Ex Repubblika Jugoslava tal-Macedonja u s-Serbja u l-Montenegro, sakemm il-'blue tongue' ma jkunx ta' perikolu għall-Istati Membri konċernati.
2. L-Istati Membri għandhom iżommu l-Kummissjoni infurmata dwar dawk il-kriterji li jintużaw biex tingħata d-deroga msemmija fil-paragrafu 1
Artikolu 3
Deċiżjoni Nru 2001/706/EC hija mħassra.
Referenzi għad-deċiżjoni mħassra għandhom jinftiehmu bħala referenzi għal din id-Deċiżjoni.
Artikolu 4
Din id-Deċiżjoni tidħol fis-seħħ b'effett mid-9 ta' Diċembru 2003.
Artikolu 5
Din id-Deċiżjoni hija indirizzata lill-Istati Membri.
Magħmula fi Brussel, fil-5 ta' Diċembru 2003.